Ny naturgasledning til [adresse] via Hasselager 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Der foreslås igangsat planlægning og VVM for en ny naturgasledning til [adresse] via Hasselager. Projektet er 
omfattet af VVM-reglerne og kræver ændring af kommuneplanen. En mindre del af ledningen løber i [adresse] 
Kommune. 
RESUMÉ 
Det fælleskommunale interessentskab Naturgas HMN ønsker at etablere en fordelingsledning til naturgas fra 
MR- stationen (måler/regulatorstationen) på [adresse] i [adresse] via Hasselager til [adresse].    
 
Naturgassen skal anvendes til procesenergi i industrien.    
 
Der er en reservation til en naturgasledning i kommuneplanen ind til det vestlige [adresse].    
 
Naturgas HMN har foreslået et andet forløb, hvor ledningen løber langs med E45 og via Hasselager helt ned 
på havnen.    
 
Gasledningen vil medføre fordele for virksomhederne i nærheden af MR-stationerne på havnen og ved 
Hasselager, hvor et skift til naturgas vil bidrage til en bedre luftkvalitet i området og mere stabil procesenergi.    
 
Der er nogle mindre udfordringer, som skal afklares i forbindelse med planlægningen, herunder detailforløbet 
og bindinger, der er acceptable på naboarealer til ledningen.    
 
Ledningen er VVM-pligtig og løber både i [adresse] og [adresse].   
 
Planlægning og VVM gennemføres i et samarbejde mellem de to kommuner. 
INDSTILLING 
At 1) at byrådet godkender, at der i samarbejde med [adresse] kan startes planlægning og VVM for 
ledningen.  
Sagens forløb 
26-11-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
30-11-2015 Magistraten 
Fremsendes til [adresse] med bemærkning, at Magistraten i mødet den 30. november 2015 anbefaler, at 
byrådet tiltræder Magistratsafdelingen for Teknik og Miljøs indstilling af 9. november 2015. 
16-12-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 16. december 2015 
11-01-2016 Teknisk Udvalg 
Udvalget kunne enstemmigt tiltræde indstillingen i overensstemmelse med Magistratens anbefaling. 
